ประกาศคณะกรรมการคุ้มครองผู้ประสบภัยจากรถ เรื่อง มาตรฐานกลางของรายการและจำนวนเงินค่ารักษาพยาบาลและค่าใช้จ่ายอันจำเป็นเกี่ยวกับการรักษาพยาบาลที่บริษัทประกันภัยหรือกองทุนทดแทนผู้ประสบภัยต้องจ่ายให้แก่ผู้ประสบภัยจากรถ
ประกาศคณะกรรมการคุ้มครองผู้ประสบภัยจากรถ
ประกาศคณะกรรมการคุ้มครองผู้ประสบภัยจากรถ
เรื่อง
มาตรฐานกลางของรายการและจำนวนเงินค่ารักษาพยาบาล
และค่าใช้จ่ายอันจำเป็นเกี่ยวกับการรักษาพยาบาลที่บริษัทประกันภัย
หรือกองทุนทดแทนผู้ประสบภัยต้องจ่ายให้แก่ผู้ประสบภัยจากรถ
 

อาศัยอำนาจตามความในมาตรา ๖ ทวิ แห่งพระราชบัญญัติคุ้มครองผู้ประสบภัยจากรถ
พ.ศ. ๒๕๓๕ คณะกรรมการคุ้มครองผู้ประสบภัยจากรถ
จึงออกประกาศกำหนดมาตรฐานกลางของรายการและจำนวนเงินค่ารักษาพยาบาล
และค่าใช้จ่ายอันจำเป็นเกี่ยวกับการรักษาพยาบาลที่บริษัทประกันภัยหรือกองทุนทดแทนผู้ประสบภัยต้องจ่ายให้แก่ผู้ประสบภัยจากรถ
ดังต่อไปนี้

ข้อ ๑
ให้บริษัทประกันวินาศภัยที่รับประกันภัยรถตามพระราชบัญญัติคุ้มครองผู้ประสบภัยจากรถ
พ.ศ. ๒๕๓๕ บริษัท กลางคุ้มครองผู้ประสบภัยจากรถ จำกัด
และกองทุนทดแทนผู้ประสบภัยดำเนินการจ่ายค่าเสียหายเบื้องต้น สำหรับความเสียหายต่อร่างกายของผู้ประสบภัยจากรถ
ตามจำนวนเท่าที่จ่ายจริงแต่ไม่เกินจำนวนเงินสูงสุดซึ่งกำหนดโดยกฎกระทรวง
โดยให้จ่ายแต่ละรายการในอัตราไม่เกินราคาสูงสุดที่กำหนดตามมาตรฐานกลางของรายการและจำนวนเงินค่ารักษาพยาบาลและค่าใช้จ่ายอันจำเป็นเกี่ยวกับการรักษาพยาบาลที่บริษัทประกันภัยหรือกองทุนทดแทนผู้ประสบภัยต้องจ่ายให้แก่ผู้ประสบภัยจากรถ

ข้อ ๒
ให้มาตรฐานกลางของรายการและจำนวนเงินค่ารักษาพยาบาลและค่าใช้จ่ายอันจำเป็นเกี่ยวกับการรักษาพยาบาลที่บริษัทประกันภัยหรือกองทุนทดแทนผู้ประสบภัยต้องจ่ายให้แก่ผู้ประสบภัยจากรถเป็นไปตามนิยาม
บัญชีรายการ และอัตราค่ารักษาพยาบาลแนบท้ายประกาศนี้

ข้อ ๓
มาตรฐานกลางของรายการและจำนวนเงินค่ารักษาพยาบาล
และค่าใช้จ่ายอันจำเป็นเกี่ยวกับการรักษาพยาบาลอื่นใดในส่วนที่ได้กำหนดไว้แล้วตามประกาศนี้หรือซึ่งขัดหรือแย้งกับประกาศฉบับนี้ให้ใช้ประกาศฉบับนี้แทน

ข้อ ๔[๑] ประกาศนี้ให้มีผลบังคับตั้งแต่วันที่ ๑
ตุลาคม ๒๕๔๗ เป็นต้นไป


ประกาศ
ณ วันที่ ๓๑ สิงหาคม พ.ศ. ๒๕๔๗
การุณ กิตติสถาพร
ปลัดกระทรวงพาณิชย์
ประธานคณะกรรมการคุ้มครองผู้ประสบภัยจากรถ
[เอกสารแนบท้าย]

๑
บัญชีแนบท้าย มาตรฐานกลางของรายการและจำนวนเงินค่ารักษาพยาบาลและค่าใช้จ่ายอันจำเป็นเกี่ยวกับการรักษาพยาบาลที่บริษัทประกันภัยหรือกองทุนทดแทนผู้ประสบภัยต้องจ่ายให้แก่ผู้ประสบภัยจากรถ
(นิยามรายการอัตราค่ารักษาพยาบาลผู้ประสบภัยจากรถ)
๒
บัญชีแนบท้าย
มาตรฐานกลางของรายการและจำนวนเงินค่ารักษาพยาบาลและค่าใช้จ่ายอันจำเป็นเกี่ยวกับการรักษาพยาบาลที่บริษัทประกันภัยหรือกองทุนทดแทนผู้ประสบภัยต้องจ่ายให้แก่ผู้ประสบภัยจากรถ
(รายการบัญชีแนบท้ายของอัตราค่ารักษาพยาบาลผู้ประสบภัยจากรถ)

(ดูข้อมูลจากภาพกฎหมาย)





























นันทพล/ปรับปรุง
๘
ธันวาคม ๒๕๔๙

[๑]
ราชกิจจานุเบกษา.เล่ม ๑๒๑/ตอนพิเศษ ๑๐๒ง/หน้า ๘๐/๑๕ กันยายน ๒๕๔๗